– Згодна. Справа яшчэ і ў тым, што дрэнную, у гэтым сэнсе, паслугу аказваюць ТБ, кампутар, розныя так званыя кампутарныя гульні. На канале НТВ баявік ідзе за баявіком, патроны сыплюцца зранку да вечара, і колькі забойстваў за дзень паказваюць? Каб палічыў, то лік пайшоў бы на дзесяткі. А ў што сёння дзеці гуляюць? Я неяк выпадкова падгледзела ў семікласнікаў. Прыйшла крыху раней, а там хлопчыкі згуртаваліся каля аднаго, з кампутарам, смяюцца. Аказваецца, іх гульня называецца “забіць Боса”. Спачатку трэба выбраць Боса – гэта можа быць незнаёмы, сусед, сябра, настаўнік – любы чалавек, які табе не падабаецца. Трэба яго змадэліраваць, зрабіць прычоску, прыбраць на свой густ і… забіць. Бос пачынае крычаць чалавечым голасам, кроў пырскае ва ўсе бакі… І чым больш крыважадны спосаб выбірае ігрок, тым больш балаў яму налічваецца. Такім чынам, на тэлебачанні і ў кампутары забойства перастала быць трагедыяй…